Anima en Animus | MaanKind
26 Sondag Aug 2012
Annelise, Boeke vir Kindle, Boekemakranka, e-Boek Uitgewers, e-Boeke, Eroties in Afrikaans, Erotika, Slavin
Eendag lank, lank gelede toe die mens nog in grotte gebly het, het ŉ kru, maar effektiewe ruiltransaksie tot stand gekom. Dit was gebaseer op elke geslag se dringendste behoefte. Die vrou was en is fisiek gesproke die swakker geslag. Sy kan nie jag nie. Nie net is sy nie sterk genoeg nie, maar sy moet ook haar kinders oppas – die kinders wat die man nog nie in hierdie stadium besef het hý in haar geplant het nie. As gevolg van menstruasie, geboorteskenk en borsvoeding ly sy aan ŉ chroniese tekort aan yster. Sy het proteïen nodig. Rooivleis, wat net die man aan haar kan verskaf. En die betaling hiervoor was seks, want al het die man nog nie van vaderskap geweet nie, wou en moes hy voortplant. Terug na die animus en anima. Om te kan jag moet ŉ man ŉ sterk ontwikkelde animus hê. Jy kan nie ŉ bokkie doodmaak as jy hom jammer gaan kry nie. Maar die vleis wat hy in ŉ bloederige hoop voor die vrou se voete gegooi het was nie vir haar genoeg nie. Hy moes ook teer kon wees. Sy anima moes ook kon saamspeel as hy haar wou behou.
Ek wonder hoe al hierdie dinge mense vandag beïnvloed. Vroue is nie meer van mans afhanklik om die vleis huistoe te bring nie. Is dit waarom hulle uiteindelik seksueel ook vryer raak? Voortplanting is nie meer die hoofdoel van seks nie – plesier is die dryfveer. Wat gebeur nou met die ruiltransaksie? Gee ŉ vrou dit dan nou verniet weg omdat sy wil en omdat sy dit nie meer as ŉ basis van mag hoef te gebruik nie? Waarmee kan ŉ man ŉ vrou vandag verlei? As ons vir onsself kan sorg, wat begeer ons van ŉ man? Sy manlikheid? Sy krag en hardheid? Sy dominerende, oorheersende animus?
(Uittreksel uit Slavin, deur Annelise. Binnekort beskikbaar as e-Boek, op Amazon en Kalahari)
10 thoughts on “Anima en Animus”
28 Augustus, 2012 om 8:09 vm
Erg outyds ek. Ek hou daarvan om vrou te wees.
28 Augustus, 2012 om 8:06 vm
Sjoe! Net toe ek erg lekker lees hou jy op!
28 Augustus, 2012 om 12:49 nm
Mens moet mos stop, voor jy jou leser verveel…
27 Augustus, 2012 om 6:33 nm
Het jy gesien? Hoop jy speel verder saam!
27 Augustus, 2012 om 6:56 nm
Ek het, dankie! Was net so besig vandag. Ek speel spoedig!
27 Augustus, 2012 om 9:05 vm
Lekker gelees dankie Maankind – hoe sterker die vrou word, hoe swakker sal die man word, dan oor ‘n miljoen jaar of wat, hoe sterker die man word, hoe swakker sal die vrou word … dis tog hoe die natuur werk, die yin en die yang, daar is nie ruimte vir twee van dieselfdes nie, die een vul die ander aan en beweeg vir ewig so konstant om ‘n balans te vind, of ons nou van mense, bome of kragte praat, dieselfde rëel geld 🙂 Onthou jy die dinosourus reeks op TV, die groot vriendelike pa dinosourus stap so by sy voordeur in en sê, ‘honey, I’m home…” – ons is tans in ‘n oorgansfase waar altwee ouers werk en altwee wil gelyk by die voordeur inkom en sê ‘ honey I’m home, maar ons kan nie, so ons sal so rukkie lank baklei vir die voordeur, dan gaan die een begin agterkom die ander is nie in die huis nie, maar ook buite… dan moet iemand maar weer in die huis ingnaan, maak nie saak of dit die man of die vrou is nie …maar, gelukkig het die natuur baie baie tyd, en is sy geduldig en skud sy net haar kop vir ons; die ontwikkeling van testosteroon en estrogeen in die fyn balans om manlik en vroulik te vorm, kom oor miljoene jare heen, nie sommer net vroue wat voel hulle wil ook gaan werk nie – iemand moet na die kinders kyk 🙂
27 Augustus, 2012 om 10:53 vm
Dankie, Gardiol, ek hou van hoe jy dink!
27 Augustus, 2012 om 8:48 vm
Dis verskriklik waar… Dankie dat jy gedeel het!
27 Augustus, 2012 om 11:27 vm
Altyd lekker om nuwe/ander bloggers te leer ken.
26 Augustus, 2012 om 6:15 nm
Ek het darem ‘n klein bietjie animus in my lewe ook nodig 😉 Jy weet….. Ek hou van ‘n man wat sy man kan staan; ‘n oog wat nie wyk, wat ‘n bars kan kyk…. dis al. Erens is daar nog ‘n vuis of arm ook ten sprake!!!
Dit is darem nou toeka se woorde wat ek hier probeer “opsê.” 🙂